Marta Rojals usa els elements actuals per fer-nos entrar en l'ànima de la protagonista, a poc a poc, i de manera magistral, ens mostra les relacions personals, laborals, familiars, els secrets i les obsessions. Aconsegueix moments humorístics, dramàtics, tràgics, realistes... I tots amb una gran versemblança; sense moralitat però amb una gran profunditat, amb llicències tant col·loquials com poètiques.